wickkiey/tamil-wikipedia-chunked huggingface dataset:
# கூம்புக் குடுவை

## சிறப்புப் பண்புகள்

- வளைவான ஒருங்கிய வாயைக் கொண்டிருப்பதால் தக்கை அல்லது பருத்திப் பஞ்சு அடைப்பான்களால் மூடக்கூடியதாயிருத்தல்.
- கண்ணாடி நிறுத்தியில் பொருத்தக் கூடியதான கட்டமைப்புகளைக் கொண்டிருத்தல்.
- குடுவை வடிவம் சோதனைகளின் போது கலக்குவதற்கு வசதியாயிருத்தல்.
- ஒடுங்கிய கழுத்து திரவப்பொருட்கள் வெளியே சிந்துவதைத் தடுப்பதுடன் ஆவியாதலையும் குறைக்கிறது
# கூம்புக் குடுவை

## பயன்கள்

வேதியியல் திரவங்களை வெப்பப்படுத்தலில் பயன்படும்.
# வேலை-வாழ்வு சமநிலை

**வேலை-வாழ்வு சமநிலை** என்பது ஒருவரின் வேலை அல்லது தொழிலுக்கும் அவரது தனிப்பட்ட வாழ்வுக்கும் (நலம், ஈடுபாடுகள், குடும்பம்) இடையேயான நேர அல்லது ஆற்றல் பங்கீட்டைப் பற்றிய கருத்துரு ஆகும். தரமான வாழ்வுக்கு முறையான வேலை-வாழ்வு சமநிலையைப் பேணுவது அவசியம் என உளவியலாளர்கள், சமூகவியலாளர்கள் கூறுகிறார்கள். வேலை-வாழ்வு சமநிலை தனிமனிதத் தெரிவுகளாலும், அரசியல் பொருளாதாரச் சூழ்நிலைகளாலும் தீர்மானிக்கப்படுகிறது.
# வேலை-வாழ்வு சமநிலை

## மேலும் பார்க்க

- கரோஷி, "பணிச்சுமை மரணம்" என குறிக்கும் சப்பானியச் சொல்.
# தனிமனித நிதி

**தனிமனித நிதி** என்பது நிதி தொடர்பான நெறிமுறைகளை ஒருவரின் தனிநபர் அல்லது குடும்ப நிதி முடிவுகளுக்கு பயன்படுத்துவது ஆகும். இது நிதி அறிவுத்திறன் கல்வியின் கூறாக பல கல்வித் திட்டங்களில் இடம்பெறுகிறது. ஒருவருக்கு நிதி அல்லது பொருளாதாரச் சுதந்திரத்தையும் தரமான வாழ்வையும் ஏற்படுத்துவது தனிமனித நிதியின் முக்கிய இலக்குகளில் ஒன்றாக இருக்கிறது.
# தனிமனித நிதி

## கூறுகள்

- வரவு-செலவு தயாரித்தல்
- நிதித் திட்டமிடல்
- நுண்ணறிவு நுகர்வு
- சேமிப்பு
- வங்கிக் கணக்குகள் (அன்றாடக் கணக்குகள், சேமிப்புக் கணக்குகள்)
- நுகர்வோர் கடன், கடன் அட்டைகள்
- முதலீடுகள் (தொழில், வீடு, வாகனம், பங்குச் சந்தை, பிற..)
- ஓய்வூதியத் திட்டங்கள்
- சமூகப் பாதுகாப்பு உதவிகள்
- காப்புறுதிகள்
- வரி மேலாண்மை
# பூட்டானிய பெரும் பறக்கும் அணில்

**பூட்டானிய பெரும் பறக்கும் அணில்**, அணில் குடும்பத்தைச் சேர்ந்த ஒரு கொறிணி ஆகும். இவை வங்காளதேசம், சீனா, இந்தியா, நேபால், பூட்டான் போன்ற நாடுகளில் காணப்படுகின்றன. இவை மித வெப்ப காடுகளில் காணப்படுகின்றன. இவற்றின் வாழிடங்கள் அழிக்கப்பட்டு அச்சுறுத்தப்பட்ட நிலையில் உள்ளது.
# ஒன்பது-புள்ளி வட்டம்

வடிவவியலில் **ஒன்பது-புள்ளி வட்டம்** (*Nine-point circle*) என்பது கொடுக்கப்பட்ட எந்த ஒரு முக்கோணத்துக்கும் வரையத்தக்க ஒரு வட்டம் ஆகும். முக்கோணத்தின் ஒன்பது முக்கியமான புள்ளிகளின் வழியே செல்வதால் இந்த வட்டம் இவ்வாறு பெயரிடப்பட்டுள்ளது. அந்த ஒன்பது புள்ளிகளாவன:
- முக்கோணத்தின் மூன்று பக்கங்களின் நடுப்புள்ளிகள்,
- முக்கோணத்தின் மூன்று குத்துக்கோடுகளின் அடிகள்,
- முக்கோணத்தின் ஒவ்வொரு உச்சியையும் அதன் செங்குத்து மையத்தையும் இணைக்கும் கோட்டுத்துண்டுகளின் நடுப்புள்ளிகள்(இக்கோட்டுத்துண்டுகள் அந்தந்த குத்துக்கோடுகளின் ஒரு பகுதியாக அமையும்).
ஒன்பது-புள்ளி வட்டமானது, *ஃபோயர்பாக் வட்டம்*, *ஆய்லர் வட்டம்*, *டெர்க்கெம் வட்டம்*, *ஆறு-புள்ளி வட்டம்*, *பன்னிரெண்டு-புள்ளி வட்டம்*, *n*-*புள்ளி வட்டம்*, *நடுவரைவட்டம்*, *நடுவட்டம்* அல்லது *சுற்று-நடுவட்டம்* எனவும் அழைக்கப்படுகிறது.
# ஒன்பது-புள்ளி வட்டம்

## குறிப்பிட்ட ஒன்பது புள்ளிகள்

மேலுள்ள படத்தில், ABC என்னும் முக்கோணத்தை எடுத்துக்கொண்டால், அதன் ஒன்பது-புள்ளி வட்டத்தின் குறிப்பிட்ட 9 புள்ளிகள் காட்டப்பட்டுள்ளன.
- *D*, *E*, மற்றும் *F* - முக்கோணத்தின் மூன்று பக்கங்களின் நடுப்புள்ளிகள்
- *G*, *H*, மற்றும் *I* - முக்கோணத்தின் மூன்று குத்துக்கோடுகளின் அடிகள்
- *J*, *K*, மற்றும் *L* - முக்கோணத்தின் செங்குத்துமையத்தையும் (*S*) ஒவ்வொரு குத்துக்கோட்டின் முக்கோண உச்சியையையும்(*A*, *B*, *C*) இணைக்கும் கோட்டுத்துண்டுகளின் நடுப்புள்ளிகள்.  
ஒரு குறுங்கோண முக்கோணத்திற்கு முதல் ஆறு புள்ளிகளும் முக்கோணத்தின் மேல் அமையும். ஒரு விரிகோண முக்கோணத்திற்கு இரு குத்துக்கோடுகளின் அடிகள் முக்கோணத்திற்கு வெளியே அமையும். எனினும் அவை இரண்டும் ஒன்பது-புள்ளி வட்டத்தின் மீதும் அமையும்.
# ஒன்பது-புள்ளி வட்டம்

## கண்டுபிடிப்பு

ஒன்பது-புள்ளி வட்டமானது *கார்ல் வில்லெம் ஃபோயர்பாக்கின்* கண்டுபிடிப்பாகக் கருதப்பட்டாலும், ஒன்பது புள்ளிகளும் அவரால் அடையாளம் காணப்படவில்லை. முதல் ஆறு புள்ளிகள் (படத்தில் D, E, F, G, H, I-புள்ளிகள்.) மட்டுமே அவரது கண்டுபிடிப்பாகும். (இதற்குச் சிலநாட்களுக்கு முன்பாக, *சார்லஸ் பிரியான்கோன்* மற்றும் *ஜான் விக்டர் போன்ஸ்லெட்* இருவரும் இத்தேற்றத்தை நிறுவியிருந்தனர்.) ஃபோயர்பாக்கைத் தொடர்ந்து கணிதவியலாளர் *ஓர்லி டெர்க்கெம்* இவ்வட்டம் இருப்பதை நிறுவினார். இவர்தான் கடைசி மூன்று புள்ளிகள் (படத்தில் J, K, L-புள்ளிகள்) இவ்வட்டத்தின் மீது உள்ளதை முதலில் கண்டுபிடித்ததார். இவ்வட்டத்திற்கு ஒன்பது-புள்ளி வட்டம் எனப் பெயரிட்டதும் டெர்க்கெம்தான்.
# ஒன்பது-புள்ளி வட்டம்

## தொடு வட்டங்கள்

ஒரு முக்கோணத்தின் ஒன்பது-புள்ளி வட்டமானது, அம்முக்கோணத்தின் மூன்று வெளிவட்டங்களை வெளிப்புறமாகவும் உள்வட்டத்தை உட்புறமாகவும் தொடும் எனவும் 1822 -ல் *கார்ல் ஃபோயர்பாக்* கண்டு பிடித்தார். இக்கண்டுபிடிப்பு **ஃபோயர்பாக் தேற்றம்** என அழைக்கப்படுகிறது.  
அத்தேற்றத்தின் கூற்று:
:*… ஒரு முக்கோணத்தின் குத்துக்கோடுகளின் அடிகளின் வழியாகச் செல்லும் வட்டமானது, முக்கோணத்தின் பக்கங்களைத் தொட்டுக்கொண்டு அமையும் உள்வட்டம் மற்றும் மூன்று வெளிவட்டங்களைத் தொடுகிறது...*  
உள்வட்டமும் ஒன்பது-புள்ளி வட்டமும் தொட்டுக்கொள்ளும் புள்ளியானது **ஃபோயர்பாக் புள்ளி** என அழைக்கப்படுகிறது.
# ரேயிலிசம்

**ரேயிலிசம்** (*Raëlism*) என்பது வெளிக் கோள் வாசிகளை நம்பும் ஒரு சமயம் ஆகும். இந்தச் சமயத்தை ரேயில் என அறியப்படும் குளோட் வொறில்கோன் (Claude Vorilhon) என்பவர் நிறுவினார்.  
ரேயிலிசத்தின் இறையியலின் படி உலகில் உயிரினங்கள் எல்கோம் எனப்படும் வெளிக் கோள் வாசிகளால் உருவாக்கப்பட்டது என்று நம்புகிறார்கள். எலோகிம் மனிதர்கள் போல் தோற்றம் கொண்டவர்கள் என்றும், அவர்கள் மனித வழித்தோன்றல்களுடன் தொடர்பை ஏற்படுத்திய போது அவர்களை மனிதர்கள் தேவர்கள் அல்லது கடவுகள் என்று கருதினார்கள் என்றும் நம்புகிறார்கள். புத்தர், யேசு, மற்றும் பிற பலர் எலோகிமின் தூதுவர்கள் என்று இவர்கள் நம்புகிறார்கள்.  
இந்தச் சமயத்தை சுமார் அரை மில்லியனுக்கு மேற்பட்ட மக்கள் தற்போது நம்புகிறார்கள், அல்லது கடைப்பிடிக்கிறார்கள்.
# சிங்கப்பூரின் கடற்கரைகள்

**சிங்கப்பூரின் கடற்கரைகள்** பெரும்பாலானவை மனிதனால் உருவானவையே. இன்று இங்கு இருக்கும் ஒரே ஒரு இயற்கையான கடற்கரை சாங்கி கடற்கரை மட்டுமே. கிழக்கு கடலோர பூங்காவில் உள்ள கடற்கரை இந்த நாட்டின் நீளமான கடற்கரையாகும். சிங்கப்பூர் ஒரு தீவு நாடாக இருப்பினும் அதன் அதிவேக வளர்ச்சியின் காரணத்தாலும், அதிக மக்கள் இங்கு குடிபெயர்ந்த காரணத்தாலும் இங்கு உள்ள பல நிலப்பரப்புகள் அதிகமான மாற்றங்களுக்கு ஆளாகியுள்ளன. இங்கு உள்ள ஏனைய கடற்கரைகள் கீழே பட்டியலிடப்பட்டுள்ளன.
# சிங்கப்பூரின் கடற்கரைகள்

## முதன்மை தீவில் உள்ள கடற்கரைகள்

- கிழக்கு கடலோர பூங்கா கடற்கரை  
- செம்பவாங் பூங்கா கடற்கரை  
- மேற்கு கடலோர பூங்கா கடற்கரை  
- பாசிர் ரிஸ் பூங்கா கடற்கரை  
- சாங்கி கடற்கரை  
- புங்கோல் கடற்கரை
# சிங்கப்பூரின் கடற்கரைகள்

## கடலில் உள்ள தீவுகளின் கடற்கரைகள்

- செந்தோசா தீவு
- பலாவன் கடற்கரை
- சிலோசா கடற்கரை
- டான்ஜோங் கடற்கரை  
- புலாவ் உபின் தீவு
- புலாவ் உபின் கடற்கரை  
- கசு தீவு
- கசுத்தீவு கடற்கரை
# சாங்கி கடலோர பூங்கா

**சாங்கி கடலோர பூங்கா**, சிங்கப்பூரில் உள்ள கடலோர பூங்காவாகும். 28 ஹெக்டேர் நிலப்பரப்பில் அமைந்து உள்ள இந்த பூங்கா சிங்கப்பூரின் பழமையான பகுதிகளில் ஒன்றாகும். சாங்கி முனையம் தொடங்கி சாங்கி பெர்ரி சாலை வரை சுமார் 3.3 கிலோ மீட்டார் தொலைவிற்கு இந்த பூங்கா அமைந்து இருக்கிறது.
# சாங்கி கடலோர பூங்கா

## பொழுது போக்கு அம்சங்கள்

வார இறுதியை கழிக்க பெரும்பாலும் சிங்கப்பூரர்கள் இந்த கடற்கரையை நாடுகிறார்கள். இராத்தங்கல் சிற்றுலா, உல்லாசப் பயணங்கள், மற்றும் சூரிய உதயம், அஸ்தமனம் போன்றவற்றை காணவும் இங்கு வருகின்றனர். இங்க உள்ள சாங்கி கிராமம் மற்றும் பிஸ்ட்ரோ@சாங்கி போன்ற இடங்களின் உணவு வகைகளை சுவைப்பதற்கும் இங்கு வருகின்றனர்.
# சாங்கி கடலோர பூங்கா

## இங்கு செல்ல

சாங்கி கடலோர பூங்காவிற்கு செல்ல எஸ்.பி.எஸ் போக்குவரத்து கழகத்தின் சேவை எண் 9, 19 ,89 ஆகிய பேருந்துகளில் பயணிக்கலாம். இந்த பேருந்துகளை எடுப்போர் நிகோல் டிரைவ் பேருந்து நிறுத்தத்தில் இறங்க வேண்டும். மற்ற சேவை என்கலான 2, 29, 59 , 109 போன்றவற்றை எடுப்போர் சாங்கி கிராமத்தில் இறங்கி ஐந்து நிமிடத்தில் நடந்து இந்த கடற்கரையை அடையலாம்.
# சாங்கி கடலோர பூங்கா

## கடற்குதிரை கண்காணிப்பு திட்டம்

2009 ஆம் ஆண்டு மே மாதம் முதல், தேசிய பல்லுயிர்மக் கழகம், தேசிய பூங்கா வாரியம் ஆகியவற்றின் தொண்டூழியர்கள் இணைந்து இங்கு கடல் குதிரையின் வாழ்வாதாரத்தைப் பற்றி ஆராய்ச்சி மேற்கொள்கின்றனர். கடற்குதிரை பாதுகாப்பு திட்டத்தின் கீழ இங்கு அவற்றின் எண்ணிக்கை , வளர்ச்சி மற்றும் குழாய்மீன்கள் பற்றியும் ஆராய்ச்சி நடைபெறுகிறது.
# சாங்கி கடலோர பூங்கா

## மேலும் பார்க்க

- சாங்கி
- சாங்கி பலகை நடை
- சாங்கி கிராமம்
# அம்பு பறக்கும் அணில்

**அம்பு பறக்கும் அணில்**, (*Arrow flying squirrel*) அணில் குடும்பத்தைச் சேர்ந்த கொறிணி ஆகும். இவை இந்தோனேசியாக்கூரிய அகணிய உயிரி ஆகும்.
# அம்பு பறக்கும் அணில்

## நடத்தை

இது இரவு நேர செயல்பாடுடைய உயிரியும் மரங்களில் வாழக்கூடியதும் ஆகும். இது முதன்மை மற்றும் இரண்டாம் நிலை காடுகளில் காணப்படலாம். மரம் வெட்டுதல் மற்றும் விவசாயம் காரணமாக காடுகள் அழிக்கப்படுவதால் அபாயத்தில் உள்ளது.
# அம்பு பறக்கும் அணில்

## வகைப்பாட்டியல்

1822-ல் விவரிக்கப்பட்ட சாம்பல்-கன்ன பறக்கும் அணில் (*கை. லெபிடசு*) இந்த சிற்றினத்துடன் தொடர்புடையது என்பதை தொகுதி பிறப்பு வரலாற்றுச் சான்றுகள் சுட்டிக்காட்டுகின்றன.
# திருவிதாங்கூர் பறக்கும் அணில்

**திருவிதாங்கூர் பறக்கும் அணில்** (*Petinomys fuscocapillus*) தென்னிந்தியாவிலும், இலங்கையிலும் காணப்படும் பறக்கும் அணில் இனம் ஆகும். அழிந்துவிட்டதாக கருதப்பட்ட இவ்வினம், 1989ல் 100 ஆண்டுகள் கழித்து மீண்டும் மைசூர் பல்கலைகழகத்தைச் சேர்ந்தவர்களால் அடையாளம் காணப்பட்டது.  
இவ்வணில்களை மலையாளத்தில் *குஞ்ஞன் பாறான்* (കുഞ്ഞൻ പാറാൻ) என்று அழைக்கிறார்கள். கன்னடத்தில் இவ்வணில் இனத்தின் பெயர் *சிக்க ஆருபெக்கு* (ಚಿಕ್ಕ ಹಾರುಬೆಕ್ಕು) என்பதாகும்.
# திருவிதாங்கூர் பறக்கும் அணில்

## உடலமைப்பு

திருவிதாங்கூர் பறக்கும் அணில்கள் சிறிய அளவிலானவை. இவற்றின் தலைப்பகுதியிலிருந்து வால் நீங்கலான உடற்பகுதியின் நீளம் 31.9 முதல் 33.7 செ. மீ. நீளம் வரை இருக்கும். வாலின் நீளம் 25 முதல் 28.7 செ. மீ. வரை இருக்கும். இந்த அணில்களின் எடை சராசரியாக 712 கிராம் இருக்கும்.  
இவ்வணில்களின் முதுகுப்புறம் அடர்பழுப்பாகவோ சென்னிறமாகவோ இருக்கும். அடிப்புறம் வெளிர்மஞ்சள் நிறமாக இருக்கும். அந்த வெளிர்மஞ்சள் நிறமே குமட்டுப் பகுதிகளிலும் தொடர்ந்திருக்கும். இவ்வணில்கள் காற்றில் மிதந்தவாறே நெடுந்தூரம் தாவிச்செல்ல உதவும் மென்றோலின் ஓரங்களில் வெண்ணிற மயிர்கள் காணப்படுகின்றன.  
இவை சார்ந்துள்ள பேரினத்தைச் சேர்ந்த ஏழு அணில் இனங்களும் காதுகளில் தேனடைவடிவ எலும்புகளைக் கொண்டிருக்கின்றன. அதுவே இந்தப் பேரினத்தின் அடிப்படை வகைப்பாட்டுக்கான தனிக்கூறாகும்.
# திருவிதாங்கூர் பறக்கும் அணில்

## நடத்தை

திருவிதாங்கூர் பறக்கும் அணில்கள் கிட்டத்தட்ட முழுமையாக 15-20 மீ. உயர மர உச்சிக்கவிகைகளிலும் மரப்பொந்துகளிலும் வாழ்பவை. இவை பறக்கும் அணில்கள் என அழைக்கப்பட்டாலும் உண்மையில் பறவைகளைப்போலப் பறப்பதில்லை. மாறாக இவை மரத்திற்கு மரம் தாவும்போது தமது கால்களை விரித்து கால்களை ஒட்டியுள்ள மென்றோலைப் பரப்பி அதன்மூலம் காற்றில் கூடுதலாக மிதந்து செல்பவை. அதனால் இரு மரங்களிடையே தொலைவு கூடுதலாக இருந்தாலும் இவற்றால் எட்ட முடிகிறது.  
இவ்வின அணில்கள் இரவாடிகளாக இருப்பதால் இவற்றைக் காணுதல் அரிது. பழங்களோடு மரப்பட்டைகள், குருத்துகள், இலைகள், சிறு விலங்குகள் முதலியவற்றையும் இவை தின்கின்றன.  
இவ்வணில்கள் தனித்தனியாகவோ இணையுடனோ வாழ்பவை. இவ்வணில்களின் தலைமுறை இடைவெளி மூன்று முதல் மூன்றரை ஆண்டுகள் வரை இருக்கலாம் எனக் கணித்துள்ளனர்.
# திருவிதாங்கூர் பறக்கும் அணில்

## பரம்பல்

திருவிதாங்கூர் பறக்கும் அணில்கள் இந்தியாவில் தமிழ் நாடு, கேரளம், கருநாடகம் ஆகிய மாநிலங்களில் மேற்குத்தொடர்ச்சி மலைத்தொடரில் காணப்படுகின்றன. கோவா மாநிலத்திலும் இருக்க வாய்ப்புள்ளது. இலங்கையில் கண்டியைச் சுற்றியுள்ள பகுதியில் இவை காணப்படுகின்றன.  
இவ்வினத்தின் இரு உள்ளினங்கள் அறியப்பட்டுள்ளன.  
- *Petinomys fuscocapillus fuscocapillus* (Jerdon, 1847) - தென்னிந்தியாவில் காண்பது
- *Petinomys fuscocapillus layardi* (Kelaart, 1850) - இலங்கையில் காண்பது
# திருவிதாங்கூர் பறக்கும் அணில்

## சூழியல்

திருவிதாங்கூர் பறக்கும் அணில்கள் பசுமைமாறாக் காடுகள், காடுகளின் ஓரங்கள் முதலிய இடங்களில் காணப்படுகின்றன , காடுகளுக்கு அருகிலிருக்கும் பயிர்த்தோட்டங்களில் இவை இரைதேடுவதுண்டு. சில வேளைகளில் பகுதி இலையுதிர் காடுகளிலும் இவை வாழ்வதுண்டு. 500 மீட்டர் முதல் 2000 மீட்டர் வரையிலான உயரத்தில் அமைந்துள்ள மலைப்பகுதிகளில் இவை வாழ்கின்றன.
# திருவிதாங்கூர் பறக்கும் அணில்

## காப்புநிலை

திருவிதாங்கூர் பறக்கும் அணில்கள் சில பகுதிகளில் மட்டுமே வாழும் உள்ளக விலங்கு என்பதால் காடுகள் அழியும்போது அச்சுறுத்தலுக்குள்ளாகின்றன. இவற்றை இயற்கையைப் பாதுகாப்பதற்கான சர்வதேச ஒன்றியம் (IUCN) 2008-ஆம் ஆண்டு அழியும் நிலைக்கருகிலிருக்கும் இனமாகப் பட்டியலிட்டது. 2016-ஆம் ஆண்டுப் பட்டியலில் இவ்வின அணில்களை அச்சுறுத்தல் நீங்கிய இனமாகப் பட்டியலிட்டுள்ளனர். இருப்பினும் இவற்றின் எண்ணிக்கை குறைந்து வருகிறது. இவற்றைத் தமிழகத்தின் ஆனைமலை புலிகள் காப்பகத்திலும் கேரளத்தின் பெரியாற்றுத் தேசியப் பூங்காவிலும் காண முடியும்.
# திருவிதாங்கூர் பறக்கும் அணில்

## அடிக்குறிப்புகளும் மேற்கோள்களும்

-
- Ananthakrishnan G. (3/12/2006) *Squirrels in focus*, the Hindu, retrieved 6/13/2007 Two flying squirrel species
# கிழக்கு கடலோர பூங்கா

**கிழக்கு கடலோர பூங்கா**, சிங்கப்பூரில் உள்ள கடலோர பூங்காவாகும். 185 ஹெக்டேர் நிலப்பரப்பில் அமைந்து உள்ள இந்த பூங்கா சிங்கப்பூரின் நீளமான கடற்கரை பகுதியாகும். சிங்கப்பூரில் செயற்கையாக உருவாக்கப்பட்ட பகுதிகளில் இதுவும் ஒன்றாகும். முன்னர் இருந்த கதொங் கடற்பகுதியில், சாங்கி தொடங்கி தஞ்சோங் ரூ வரை சுமார் 15 கிலோ மீட்டார் தொலைவிற்கு இந்த பூங்கா அமைந்து இருக்கிறது.
# கிழக்கு கடலோர பூங்கா

## பொழுது போக்கு அம்சங்கள்

இங்கு மக்களை கவரும் பல வசதிகள் இருக்கின்றது. உள்ளரங்க விளையாட்டு அரங்கங்கள், சறுக்கு விளையாட்டு திடல்கள், பந்து வீசும் நிலையங்கள், நீர் விளையாட்டு நிலையங்கள், கடல் விளையாட்டு மையங்கள், போன்ற கேளிக்கை விடுதிகளும். பல கடல் உணவகங்களும் இங்கு உள்ளன. மீன் பிட்த்தலில் ஆர்வமுள்ளவர்கள் இங்குள்ள பெடோக் கப்பல் போக்குவரத்து தளத்திற்கு வருகிறார்கள்.வார இறுதியை கழிக்க பெரும்பாலும் சிங்கப்பூரர்கள் இந்த கடற்கரையை நாடுகிறார்கள்.
# கிழக்கு கடலோர பூங்கா

## முதலாம் இளையர் ஒலிம்பிக் போட்டிகள்

2010 ஆம் ஆண்டு சிங்கப்பூரில் நடைபெற்ற இளையர் ஒலிம்பிக் போட்டிகளில், முத்தொடர் போட்டிகள் இங்கு நடைபெற்றன.
# கிழக்கு கடலோர பூங்கா

## மண் அரிப்பு

2007 ஆம் ஆண்டு, சிங்கப்பூர் செய்திகளில் இந்த கடற்கரை உலக வெப்பமயமாதல் காரணமாக கடல் அரிப்பால் பாதிப்படைந்த்ததி. சில கட்டுமானங்கள் கடல் மட்ட உயர்வால் பாதிப்படைந்ததாகவும் தெரிவிக்கப்பட்டது.
# கிழக்கு கடலோர பூங்கா

## மேலும் பார்க்க

- சிங்கப்பூரின் கடற்கரைகள்
# சைன் விதி

**சைன் விதி** எனப்படுவது திரிகோண கணிதத்திலும் ஏனைய முக்கிய கணிப்புக்களிலும் பயன்படுத்தப்படும் ஒரு விதியாகும். இது முக்கோணமொன்றின் பக்கங்களுக்கும், அதன் கோணங்களின் சைன் பெறுமதிகளுக்கும் இடையிலான தொடர்பைக் காட்டுகிறது.
# சைன் விதி

## விதி

யாதுமொரு முக்கோணி ABCயில்,
:<math> \frac{a}{\sin A} \,=\, \frac{b}{\sin B} \,=\, \frac{c}{\sin C} </math> ஆகும்.
# சைன் விதி

## நிறுவல்

### கூர்ங்கோண முக்கோணி

இம்முக்கோணியில் செங்குத்துயரம் hஐச் சமப்படுத்தினால்,
:<math> asinB=bsinA </math>  
ஆகவே,
:<math> \frac{a}{\sin A} \,=\, \frac{b}{\sin B} \,</math>  
*A* உச்சியிலிருந்து செங்கோடு வரைந்து அதன் மதிப்புகளை இதே வகையில் கண்டறிந்து சமப்படுத்தினால்
:<math> csinB=bsinC </math>  
ஆகவே,
:<math> \frac{b}{\sin B} \,=\, \frac{c}{\sin C}\,</math>  
இவை இரண்டையும் இணைத்தால்
:<math> \frac{a}{\sin A} \,=\, \frac{b}{\sin B} \,=\, \frac{c}{\sin C} </math> என முழுமையான சைன் விதி நிறுவப்படும்.
# சைன் விதி

## நிறுவல்

### விரிகோண முக்கோணி

இம்முக்கோணியில் செங்குத்துயரத்தைச் சமப்படுத்தினால்,
:<math> asin(180-B)=bsinA </math>
:<math> asinB=bsinA </math>  
ஆகவே,
:<math> \frac{a}{\sin A} \,=\, \frac{b}{\sin B} \,</math>  
*A* உச்சியிலிருந்து செங்கோடு வரைந்து அதன் மதிப்புகளை இதே வகையில் கண்டறிந்து சமப்படுத்தினால்
:<math> csinB=bsinC </math> எனக் கிடைக்கும்.  
ஆகவே,
:<math> \frac{b}{\sin B} \,=\, \frac{c}{\sin C}\,</math>  
இவை இரண்டையும் இணைத்தால்
:<math> \frac{a}{\sin A} \,=\, \frac{b}{\sin B} \,=\, \frac{c}{\sin C} </math> என முழுமையான சைன் விதி விரிகோண முக்கோணத்துக்கும் நிறுவப்படும்.
# சைன் விதி

## சுற்றுவட்டத்துடன் தொடர்பு

<math display="block"> \frac{a}{\sin{\alpha}} = \frac{b}{\sin{\beta}} = \frac{c}{\sin{\gamma}},</math> என்ற முற்றொருமையின் மூன்று சமவிகிதங்களின் பொதுமதிப்பு முக்கோணத்தின் சுற்றுவட்டத்தின் விட்டத்திற்குச் சமமாக இருக்கும். இந்த முடிவு கணிதவியலாளர் தொலெமி காலத்திலேயே அறியப்பட்டிருந்தது.
# சைன் விதி

## சுற்றுவட்டத்துடன் தொடர்பு

### நிறுவல்

<math> \triangle ABC</math> இன் சுற்றுவட்டம் வரையப்பட்டுள்ளது. சுற்றுவட்ட மையம் **O** வழிச் செல்லும் முக்கோணம் <math> \triangle ADB</math> இன் சுற்றுவட்டமாகவும் இதே வட்டம் உள்ளது.
:<math> \angle ABD = 90^\circ</math> (அரைவட்டக் கோணம்)
இப்போது <math> \triangle ABD</math> முக்கோணம் ஒரு செங்கோண முக்கோணம். எனவே
:<math display="block"> \sin{\delta}= \frac{\text{opposite}}{\text{hypotenuse}}= \frac{c}{2R},</math> <math> R= \frac{d}{2}</math> = சுற்றுவட்ட ஆரம் தொடர்பு வாய்பாட்டிலிருந்து பதிலிட:
:<math display="block">T=\frac{1}{2}ab \cdot \frac {c}{2R}.</math>
:  
இதிலிருந்து மேலும் பெறக்கூடிய வாய்பாடுகள்:
:<math display="block">\begin{align}
\frac{abc} {2T}
& = \frac{abc} {2\sqrt{s(s-a)(s-b)(s-c)}} \\[6pt]
& = \frac {2abc} {\sqrt,
\end{align}</math>; = முக்கோணத்தின் பரப்பளவு, <math display="inline">s = \frac{a+b+c}{2}.</math> = முக்கோணத்தின் அரைச்சுற்றளவு  
இரண்டாவது வாய்பாட்டை முக்கோணப் பரப்பளவுக்கான ஈரோனின் வாய்பாடாக சுருக்கலாம்.  
சைன் விதியைக் கொண்டு கீழ்வரும் முக்கோணப் பரப்பளவிற்கான வாய்பாட்டைப் பெறலாம்:
<math display="inline">S =\frac {\sin A + \sin B + \sin C}{2}</math> = முக்கோணத்தின் கோணங்களின் சைன்மதிப்புகளின் அரைக்கூட்டுத்தொகை என்க. இப்பொழுது முக்கோணப் பரப்பளவிற்கான வாய்பாடு:  
. (<math>R</math> முக்கோணத்தின் சுற்றுவட்ட ஆரம்; <math display="inline">2R = \frac{a}{\sin A} = \frac{b}{\sin B} = \frac{c}{\sin C}</math>.)
# சைன் விதி

## கோள சைன் விதி

ஒரு கோளத்தின் பெருவட்டங்களின் விற்களைப் பக்கங்களாகக் கொண்டு அக்கோளத்தின் மீதமையும் முக்கோணங்கள் கோள முக்கோணங்களாகும்.  
ஓரலகு ஆரமுள்ள கோளத்தின் மீதமைந்த முக்கோணத்தின் பக்க நீளங்கள் , , எனில் இம்மூன்று அளவுகளும் முக்கோணத்தின் அமையும் மூன்று பெருவட்ட விற்களானது கோளமையத்தில் தாங்கும் கோண அளவுகளாக (ரேடியனில்) இருக்கும். இம்மூன்று பக்கங்களுக்கும் எதிருள்ள உச்சிக்கோணங்கள் முறையே , , எனில் கோள சைன்விதி:
:<math>\frac{\sin A}{\sin a}=\frac{\sin B}{\sin b}=\frac{\sin C}{\sin c}.</math>  
கோள முக்கோணத்தின் பக்கங்கள் கோளத்தின் ஆரத்தைவிட மிகச் சிறியதாக இருக்கும்போது இவ்விதியானது கிட்டத்தட்ட தள முக்கோணவியலின் சைன் விதியை ஒத்திருக்கும்.
# சைன் விதி

## கோள சைன் விதி

### நிறுவல்

சைன் விதியின் நிறுவல் கீழுள்ளவாறு டோதுந்தேரின் நூலில் உள்ளது. (Art.40).  
:<math>\sin^2 A=1-\cos^2 A</math> முற்றொருமையில் கோள கொசைன் விதியிலிருந்து பெறப்பட்ட <math>\cos A</math> மதிப்பைப் பதிலிட:  
:<math>
\begin{align}
\sin^2 A &=1-\(\frac{\cos a - \cos b \cos c}{\sin b \sin c}\)^2\\[5pt]
&
=\frac{(1-\cos^2 b)(1-\cos^2 c)-(\cos a - \cos b\cos c)^2}
{\sin^2\!b \,\sin^2\!c}\\[5pt]
\frac{\sin A}{\sin a}&=\frac{[1-\cos^2\!a-\cos^2\!b-\cos^2\!c+2\cos a\cos b\cos c]^{1/2}}{\sin a\sin b\sin c}.
\end{align}</math>
இம்முடிவின் வலப்பக்க மதிப்பில் <math>a,\;b,\;c</math> இன் வட்ட வரிசைமாற்றத்தால் எந்தவொரு மாற்றமும் இருக்காது. எனவே
:<math>\frac{\sin B}{\sin b} = \frac{[1-\cos^2\!a-\cos^2\!b-\cos^2\!c+2\cos a\cos b\cos c]^{1/2}}{\sin a\sin b\sin c}</math>.
:<math>\frac{\sin C}{\sin c} = \frac{[1-\cos^2\!a-\cos^2\!b-\cos^2\!c+2\cos a\cos b\cos c]^{1/2}}{\sin a\sin b\sin c}</math>.  
:ஃ<math>\frac{\sin A}{\sin a}=\frac{\sin B}{\sin b}=\frac{\sin C}{\sin c}.</math> என நிறுவப்படுகிறது.
# சைன் விதி

## கோள சைன் விதி

### திசையன் நிறுவல்

அலகு கோளத்தின் மையம் இலிருந்து முக்கோணத்தின் உச்சிகளுக்கு வரைப்பட்ட திசையன்கள்: , , . BC வில்லானது கோளமையத்தில் தாங்கும் கோணத்தின் அளவு *a*. **OA** ஐ *z*-அச்சிலும், *xz*-தளத்தில் **OB** ஆனது *z*-அச்சுடன் உருவாக்கும் கோணம் *c* எனவும் கொண்டு ஒரு கார்ட்டீசியன் அடுக்களத்தை எடுத்துக்கொள்ள, *xy*- தளத்தில் **OC** இன் வீழல் ON ஆகவும், ON, *x*-அச்சுக்கு இடைப்பட்ட கோணம் *A* ஆகவும் இருக்கும். எனவே **OA**, **OB**, **OC** திசையன்களின் கூறுகள் பின்னுள்ளவாறு அமையும்:
:<math display="block">\mathbf{OA} = \begin{pmatrix}0 \\ 0 \\ 1\end{pmatrix}, \quad
\mathbf{OB} = \begin{pmatrix}\sin c \\ 0 \\ \cos c\end{pmatrix}, \quad
\mathbf{OC} = \begin{pmatrix}\sin b\cos A \\ \sin b\sin A \\ \cos b\end{pmatrix}.</math>  
திசையிலி முப்பெருக்க அணிக்கோவையின் வர்க்கம் காண:
<math display="block"> \begin{align}
\bigl(\mathbf{OA} \cdot (\mathbf{OB} \times \mathbf{OC})\bigr)^2
& = \(\det \begin{pmatrix}\mathbf{OA} & \mathbf{OB} & \mathbf{OC}\end{pmatrix}\)^2 \\[4pt]
& = \begin{vmatrix}
0 & 0 & 1 \\
\sin c & 0 & \cos c \\
\sin b \cos A & \sin b \sin A & \cos b
\end{vmatrix} ^2
= \(\sin b \sin c \sin A\)^2.
\end{align}</math>  
திசையிலி முப்பெருக்கத்தின் மதிப்பு, திசையன்களை ஒருமுனை விளிம்புகளாகக் கொண்ட இணைகரத்திண்மத்தின் கனவளவுக்குச் சமம். மேலும் , , திசையன்களைக் குறிக்க எடுத்துக்கொள்ளும் ஆயமுறையைப் பொறுத்து இந்த கனவளவு மாறாத அளவாக இருக்கும். எனவே  
-அச்சை வழியாக எடுத்துக்கொண்டு திசையன் முப்பெருக்கம் கண்டுபிடித்தால் எனவும், -அச்சை வழியாக எடுத்துக்கொண்டு திசையிலி முப்பெருக்கம் காண எனவும் கிடைக்கும். மூன்று விடைகளையும் சமப்படுத்தி, ஆல் வகுக்க:
<math display="block">
\frac{\sin^2 A}{\sin^2 a}
= \frac{\sin^2 B}{\sin^2 b}
= \frac{\sin^2 C}{\sin^2 c}
= \frac{V^2}{\sin^2 (a) \sin^2 (b) \sin^2 (c)},
</math>
இதிலிருந்து சைன்விதியின் வாய்பாட்டைப் பெறலாம்.
# சைன் விதி

## கோள சைன் விதி

### வடிவவியல் நிறுவல்

- கோளத்தின் ஆரம் ஓரலகு எனில், <math display="block">OA = OB = OC = 1</math>:  
- <math>\angle ADO = \angle AEO = 90^\circ</math> என்றவாறு <math>D,</math> <math>E</math> புள்ளிகளை எடுத்துக்கொள்ள வேண்டும்.  
- <math>\angle A'DO = \angle A'EO = 90^\circ</math> என்றவாறு <math>A'</math> புள்ளியை எடுத்துக்கொள்ள வேண்டும்.  
- இதிலிருந்து <math>\angle ADA' = B,</math> <math>\angle AEA' = C</math> ஆக இருக்கும்.  
- <math>A'</math> ஆனது, <math>OBC</math> தளத்தில் <math>A</math> இன் வீழலாகும். எனவே:
:<math>\angle AA'D = \angle AA'E = 90^\circ</math>  
- முக்கோணவியலின் அடிப்படைப் பண்புகளின்படி:
:<math display="block">AD = \sin c </math>
:<math display="block">AE = \sin b</math>  
- ஆனால் <math>AA' = AD \sin B = AE \sin C </math>  
- இவற்றை இணைக்க:
<math display="block">\sin c \sin B = \sin b \sin C</math>
<math display="block">\frac{\sin B}{\sin b} =\frac{\sin C}{\sin c} </math>  
- இதேபோன்று மற்ற உச்சிகளுக்கும் பெறப்படும் முடிவுகளைக் கொண்டு முழுமையான சைன் விதியைப் பெறலாம்:
<math display="block">\frac{\sin A}{\sin a} =\frac{\sin B}{\sin b} =\frac{\sin C}{\sin c} </math>
# கோசைன் விதி

**கோசைன் விதி** எனப்படுவது திரிகோண கணிதத்திலும் ஏனைய முக்கிய கணிதங்களிலும் பயன்படுத்தப்படும் ஒரு விதியாகும். இது முக்கோணத்தில் பக்கங்களுக்கும், அதன் ஒரு கோணத்தின் கோசைன் பெறுமதிக்கும் இடையிலான தொடர்பைக் காட்டுகிறது.
# கோசைன் விதி

## விதி

முக்கோணம் ABCயில்
: <math>c^2 = a^2 + b^2 - 2ab\cos\gamma\ </math> ஆகும்.
# ஆப்கானிய பறக்கும் அணில்

**ஆப்கானிய பறக்கும் அணில்** (*Afghan flying squirrel*), அணில் குடும்பத்தைச் சேர்ந்த ஒரு கொறிணி ஆகும். இவை ஆப்கானிஸ்தான் நாட்டுக்கூறிய அகணிய உயிரி ஆகும்.
# ஆப்கானிய பறக்கும் அணில்

## விளக்கம்

ஆப்கானித்தான் பறக்கும் அணில் அழிந்துவரும் இனமாக அச்சுறுத்தப்படுவதில்லை. ஏனெனில் அது பரவலாக காணப்படுகிறது. இதன் எண்ணிக்கை அதிகம். ஆப்கானித்தான் பறக்கும் அணிலை பாதிக்கும் ஒரே அச்சுறுத்தல் தேர்ந்தெடுக்கப்பட்ட மரம் வெட்டுதல், நவீனமயமாக்கல், உரோம வர்த்தகத்திற்காக வேட்டையாடுதல். இது தோராயமாக 4 முதல் 5 ஆண்டுகள் வரையிலான தலைமுறை காலத்தைக் கொண்டுள்ளது, மேலும் இது ஆண்டுக்கு இரண்டு முறை 2 முதல் 4 குட்டிகளை ஈணும்.
# ஆப்கானிய பறக்கும் அணில்

## பரவல்

ஆப்கானித்தான் பறக்கும் அணில் மலைப்பகுதியில் ஊசியிலைக் காடுகளில் காணப்படுவதாக அறியப்படுகிறது. ஆப்கானித்தான் பறக்கும் அணில் பின்வரும் நாடுகளில் காணப்படுகிறது.
- ஆப்கானித்தான்
- இந்தியா
- பாக்கித்தான்
# செம்பவாங் பூங்கா

**செம்பவாங் பூங்கா**, சிங்கப்பூரில் உள்ள கடலோர பூங்காவாகும். 15 ஹெக்டேர் நிலப்பரப்பில் அமைந்துள்ள இந்த பூங்கா சிங்கப்பூரின் வடக்கில் மலேசியாவின் ஜோஹோர் மாநிலத்தை பார்த்தவாறு அமைந்துள்ளது. செம்பவாங் சாலையின் இறுதியில் இந்த பூங்கா அமைந்து இருக்கிறது.
# செம்பவாங் பூங்கா

## பொழுது போக்கு அம்சங்கள்

இங்கு மக்களை கவரும் பல இடங்கள் இருக்கின்றது.சிங்கபூர் கடற்படை அருங்காட்சியகம், செம்பவாங் கடற்கரை, செம்பவாங் பயணிகள் கப்பல் தளம், இரண்டாம் உலகப்போர் நினைவிடங்கள் போன்றவை இங்கு உள்ளன. இந்த பூங்காவில் உள்ள நாகலிங்க பூ மரங்கள் மக்களை கவனத மற்றொரு அம்சமாகும்.
# செம்பவாங் பூங்கா

## இங்கு செல்ல

செம்பவாங் பூங்கா மற்றும் கடற்கரைக்கு செல்ல எஸ்.எம்.ஆர்.டி போக்குவரத்து கழகத்தின் சேவை எண் 882, 167 ஆகிய பேருந்துகளில் பயணிக்கலாம். இந்த பேருந்துகளை எடுப்போர் செம்பவாங் பேருந்து நிலையம் நிறுத்தத்தில் இறங்க வேண்டும்.
# செம்பவாங் பூங்கா

## மேலும் பார்க்க

- சிங்கப்பூரின் கடற்கரைகள்
# மேற்கு கடலோர பூங்கா

**மேற்கு கடலோர பூங்கா**, சிங்கப்பூரில் உள்ள கடலோர பூங்காவாகும். 50 ஹெக்டேர் நிலப்பரப்பில் அமைந்து உள்ள இந்த பூங்கா சிங்கப்பூரின் செயற்கையாக உருவாக்கப்பட்ட பகுதிகளில் ஒன்றாகும். [
# மேற்கு கடலோர பூங்கா

## பொழுது போக்கு அம்சங்கள்

இங்கு பொழுதை கழிக்க பார்பிகியு தளங்கள் உள்ளன. மேலும் ஒரு மெக் டோநால்ட்ஸ் உணவகமும் உள்ளது. இங்குள்ள சதுப்பு நில காடுகள் போன்ற பகுதிகளை பல்ல நிறுவனங்கள் ஒன்றிணைந்து காத்து வருகின்றன.
# மேற்கு கடலோர பூங்கா

## மேலும் பார்க்க

- சிங்கப்பூரின் கடற்கரைகள்
# பசீர் ரிஸ் பூங்கா

**பாசிர் ரிஸ் பூங்கா** சிங்கப்பூரில் உள்ள ஒரு கடற்கரை சார்ந்த பூங்கா ஆகும். இது சிங்கப்பூரின் கிழக்கு பகுதியில் அமைந்துள்ளது. 71 ஹெக்டேர் நிலப்பரப்பில் அமைந்து உள்ள இந்த பூங்காவினுள் 6 ஹெக்டேர் நிலத்தில் ஒரு சதுப்பு நில காடும் உள்ளது. இதன் மொத்த நீளம் 6.6 கி.மீ ஆகும்.
# பசீர் ரிஸ் பூங்கா

## பொழுது போக்கு அம்சங்கள்

பலகை நடைபாதை வசதியுடன் கூடிய இந்த பூங்காவில், சேற்றை சார்ந்து வாழும் நண்டுகள், மீன்கள் , தாவரங்கள் போன்றவற்றை காணலாம். பறவைகளை காண்பதற்காக இங்கு மூன்று அடுக்கில் ஒரு கண்காணிப்பு கோபுரமும் உள்ளது. இங்குள்ள கடற்கரையில் விளையாட்டு திடல்களும், மற்ற பொழுது போக்கு அம்சங்களும் உள்ளன.
# பசீர் ரிஸ் பூங்கா

## இங்கு செல்ல

இந்த பூங்காவிற்கு செல்ல எஸ்.பி.எஸ் போக்குவரத்து கழகத்தின் சேவை எண் 403 பேருந்தில் பயணிக்கலாம். இந்த பேருந்துகளை எடுப்போர் பாசிர் ரிஸ் பேருந்து நிலையத்தில் இறங்க வேண்டும்.
# புங்கோல் கடற்கரை

**புங்கோல் கடற்கரை**, சிங்கப்பூரின் புங்கோல் நகரில் அமைந்துள்ள ஒரு கடற்கரையாகும். சூக் சிங் கூட்டுக்கொலையின் பொழுது இந்த கடற்கரையில் வைத்து சுமார் 400 சீனர்கள் சப்பானிய ராணுவத்தால் கொல்லப்பட்டனர். இங்குள்ள பயணிகள் கப்பல் தளம் அருகில் உள்ள மற்ற தீவுகளுக்கு செல்ல பயன்படுகிறது.இங்கு செல்ல எஸ்.பி.எஸ் போக்குவரத்து கழகத்தின் சேவை எண் 84 பேருந்தில் பயணிக்கலாம்.
# பலாவன் கடற்கரை

**பலாவன் கடற்கரை**, சிங்கப்பூரின் முக்கிய சுற்றுலா தளமான செந்தோசா தீவில் அமைந்துள்ள ஒரு கடற்கரையாகும், இங்கு செல்ல சென்தொசாவின் ட்ராம் பயன்படுத்தப்படுகிறது. இந்த கடற்கரை இருக்கும் தீவானது ஆசிய கண்டத்தின் தென்பகுதியின் இறுதியாகவும், பூமத்திய ரேகையின் அருகில் அமைந்த இடமாகவும் கருதப்படுகிறது. ஆனால் சென்தொசாவின் வரைபடன்களால் கூட இதை உறுதி செய்ய முடியவில்லை. இந்த கடற்கரையில் அதிகமான அருந்தகங்கள் உள்ளன.
# சிலோசா கடற்கரை

**சிலோசா கடற்கரை**, சிங்கப்பூரின் முக்கிய சுற்றுலா தளமான செந்தோசா தீவில் அமைந்துள்ள ஒரு கடற்கரையாகும், இங்கு செல்ல சென்தொசாவின் ட்ராம் பயன்படுத்தப்படுகிறது. இந்த கடற்கரையில் பூப்பந்து விளையாட்டு திடல்கள் அதிகம் இருக்கின்றது. ரசா சென்தொசா உல்லாச தளம், இந்த கடற்கரையில் உள்ளது.
# கூகுள் புத்தகங்கள்

**கூகுள் புத்தகங்கள்** அல்லது **கூகுள் புக்ஸ்** என்பது கூகுள் நிறுவனத்தால் வழங்கப்படும் சேவை. இதன் மூலம் உரை மாற்றப்பட்ட தேடும் வகையிலான மென்னூல்களை இணையத்தில் படிக்கலாம். இது அக்டோபர் 2004 இல் ஃபிராங்க்ஃபர்ட் புத்தக கண்காட்சியில் அறிமுகப்படுத்தப்பட்டது. மேலும் கூகுள் புத்தகத் தேடல் என அறியப்பட்ட கூகுள் நூலகத் திட்டம் டிசம்பர் 2004 இல் அறிமுகப்படுத்தப்பட்டது.  
2010 ஆம் ஆண்டில் இச்சேவையின் கீழ் உலகின் 130 மில்லியன் தனிப்பட்ட புத்தகங்கள் (129,864,880 சரியாக) உள்ளன என்று மதிப்பிடப்பட்டது. அக்டோபர் 14, 2010 இல் கூகுள் மூலம் வருடி *(Scan)* பதிவேற்றப்பட்ட புத்தகங்களின் எண்ணிக்கை 15 மில்லியன் என்று அறிவிக்கப்பட்டது. பெரும்பாலான வருடி பதிவேற்றப்பட்ட புத்தகங்கள் அச்சுக்கு உகந்ததாகவும் வணிக ரீதியிலும் இல்லை.
# செப்டம்பர் 2011

**செப்டம்பர் 2011** (*September 2011*, செப்டெம்பர் 2011), ஒரு வியாழக்கிழமை ஆரம்பித்து 30 நாட்களின் பின்னர் ஒரு வெள்ளிக்கிழமை முடிவடைந்தது. தமிழ் நாட்காட்டியின் படி புரட்டாதி மாதம் செப்டம்பர் 18 ஞாயிற்றுக்கிழமை தொடங்கி, 2011 அக்டோபர் 17 திங்கட்கிழமை முடிவடைந்தது.
# செப்டம்பர் 2011

## சிறப்பு நாட்கள்

- செப்டம்பர் 1 - விநாயகர் சதுர்த்தி
- செப்டம்பர் 4 - குலச்சிறை நாயனார் குருபூசை
- செப்டம்பர் 6 - குங்குலியக்கலய நாயனார் குருபூசை
- செப்டம்பர் 9 - ஓணம்
- செப்டம்பர் 28 - நவராத்திரி ஆரம்பம்
# செப்டம்பர் 2011

## நிகழ்வுகள்

---
# ஈத்தன் ஓ ரெய்லி

** ஈத்தன் ஓ ரெய்லி** (*Ethan O'Reilly*, பிறப்பு: திசம்பர் 27 1985), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 முதல்தர துடுப்பாட்டப் போட்டிகளிலும், 18 ஏ-தர துடுப்பாட்டப் போட்டிகளிலும், 17 இருபது20 போட்டிகளிலும் கலந்து கொண்டுள்ளார். 2008 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஈத்தன் ஓ ரெய்லி

## வெளி இணைப்பு

ஈத்தன் ஓ ரெய்லி - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 11 2011.
# ரோட்னி ஒன்டொங்

** ரோட்னி ஒன்டொங்** (*Rodney Ontong *, பிறப்பு: செப்டம்பர் 9 1955), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 367 முதல்தர துடுப்பாட்டப் போட்டிகளிலும், 293 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1972/73-1994/95 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரோட்னி ஒன்டொங்

## வெளி இணைப்பு

ரோட்னி ஒன்டொங் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 12 2011.
# யாகூப் ஒமர்

** யாகூப் ஒமர்** (*Yacoob Omar*, பிறப்பு: ஆகத்து 7 1948), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 67 முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 1971/72-1986/87 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# யாகூப் ஒமர்

## வெளி இணைப்பு

யாகூப் ஒமர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 12 2011.
# பில்லா 2 (திரைப்படம்)

***பில்லா 2*** (*Billa II*) என்பது 2012 இல் வெளிந்த ஒரு தமிழ்த் திரைப்படம். அஜீத் குமார் நடித்த இப்படத்தை சக்ரி இயக்கினார். ஒரு சாதாரண மனிதனான டேவிட் பில்லா என்பவர் எப்படி ஒரு பன்னாட்டுக் கொள்ளைக்காரனாக மாறினார் என்பதே இத்திரைப்படத்தின் கதை.  
இது 2007 வெளிவந்த பில்லா திரைப்படத்தின் தொடர்ச்சியாகும். துணை பாத்திரங்களில் வரும் பார்வதி ஓமனகுட்டன், பருண அப்துல்லா, வித்யுத் ஜம்வல் மற்றும் சுதந்ஷு பாண்டே ஆகியோர் இப்படத்தினால் தமிழ் திரையுலகிற்கு அறிமுகமாகினர்.  
ராஜசேகர் ஒளிப்பதிவினை கையாண்டார் மற்றும் சுரேஷ் அர்ஸ் தொகுப்பாளராக பணியாற்றினார். படத்தின் இசையமைப்பாளர் யுவன் ஷங்கர் ராஜா ஆவார். பில்லா 2 RED EPIC கேமரா மூலம் படம்பிடிக்கப்பட்ட முதல் இந்திய தயாரிப்பாகும், இது ஹிந்துஜா குழுமத்தின் *இன் எண்டர்டெய்ன்மெண்ட்* நிறுவனத்துடன் இணைந்து *வைட் ஆங்கிள் கிரியேஷன்ஸ்* தயாரித்த திரைப்படமாகும்.
# பில்லா 2 (திரைப்படம்)

## தயாரிப்பு

இப்படத்தின் இயக்குநர் விஷ்ணுவர்தன் என நவம்பர் 2010 இல் அதிகாரப்பூர்வமாக அறிவிக்கப்பட்டது. முரண்பாடான தேதிகள் காரணமாக, பின்பு சக்ரி டோலேடி மாற்றப்பட்டார். ஒரு புதிய உரை டோலேடி மற்றும் எரிக் பில்பேர்க் சம்பந்தப்பட்ட ஒரு குழுவால் திட்டமிடப்பட்டது. படப்பிடிப்பு ஜூலை 2011 இல் ஆரம்பிக்கப்பட்டு 2011 டிசம்பரில் முடிக்கப்பட்டது. இதன் படப்பிடிப்பு, முதன்மையாக கோவா, ஐதராபாத் மற்றும் ஜோர்ஜியாவில் நடைபெற்றது.
# பில்லா 2 (திரைப்படம்)

## வெளியீடு

பில்லா 2 2012 ஜூலை மாதம் 13 ஆம் திகதி உலகம் முழுவதும் வெளியிடப்பட்டது; டேவிட் பில்லா என்ற தலைப்பில் ஒரு மொழி மாற்றிய தெலுங்குப் பதிப்பு ஆந்திர பிரதேசத்தில் ஒரே நேரத்தில் வெளியிடப்பட்டது.
# பில்லா 2 (திரைப்படம்)

## பாடல்கள்

யுவன் சங்கர் ராஜா இசையமைத்த இத்திரைப்படத்தில் இடம்பெற்ற அனைத்துப் பாடல்களையும் நா. முத்துக்குமார் எழுதியிருந்தார்.
| எண் | தலைப்பு | பாடகர் (கள்) | பாடலாசிரியர் | நீளம் |
| --- | --- | --- | --- | --- |
| 1 | "கேங்க்ஸ்டர்" | யுவன் ஷங்கர் ராஜா, ஸ்டெப்னி | நா. முத்துக்குமார் | 4:07 |
| 2 | "இதயம்" | ஷ்வேதா பண்டிட் | 4:04 |  |
| 3 | "ஏதோ மயக்கம்" | யுவன் ஷங்கர் ராஜா, தன்வி ஷா, சுவி சுரேஷ் | 4:22 |  |
| 4 | "மதுரை பொண்ணு" | ஆண்ட்ரியா ஜெரிமியா | 3:55 |  |
| 5 | "உனக்குள்ளே மிருகம்" | ரஞ்சித் | 4:18 |  |
| 6 | "பில்லா 2 தீம் இசை" | யுவன் ஷங்கர் ராஜா | 1:56 |  |
| **மொத்த நீளம்:** | **22.42** |  |  |  |
# வார்ப்புரு:14வது சட்டமன்ற தமிழக அமைச்சரவை

### முன்பு

| வேளாண்மை
**தகவல் தொழில்நுட்பம்**
வருவாய் | கே. ஏ. செங்கோட்டையன் | அமைச்சரவையில் இருந்து நீக்கப்பட்டுள்ளார். | மே - நவம்பர் 2011
**நவம்பர் 2011 -- சனவரி 2012 **
ஜனவரி 26 -- சூலை 18, 2012 |
| --- | --- | --- | --- |
| சட்டம் | இசக்கி சுப்பையா | அமைச்சரவையில் இருந்து நீக்கப்பட்டுள்ளார். | மே -- சூன் 2011 |
| சட்டம் | செந்தமிழன் | செய்தி, சட்டம், நீதித்துறை, சிறைத்துறை. அமைச்சரவையில் இருந்து நீக்கப்பட்டுள்ளார். | சூன் - நவம்பர் 2011 |
| தகவல் தொழில்நுட்பம் | ஆர். பி. உதயகுமார் | அமைச்சரவையில் இருந்து நீக்கப்பட்டுள்ளார். | மே - நவம்பர் 2011 |
| அறநிலை | பரஞ்சோதி (நபர்) | அமைச்சரவையில் இருந்து நீக்கப்பட்டுள்ளார். | நவம்பர் 2011 -? |
| உணவு
வணிக வரிகள் மற்றும் பத்திரப்பதிவு | அக்ரி கிருஷ்ணமூர்த்தி | உணவு, குடிமைப்பொருள் வழங்கல், நுகர்வோர் பாதுகாப்புத்துறை
விலை கட்டுப்பாடு, வணிகவரிகள், பத்திரப்பதிவு, முத்திரைத்தாள் சட்டம்
அமைச்சரவையில் இருந்து நீக்கப்பட்டுள்ளார். | மே - ஜூன் 2011
ஜூன் 2011- |
| உணவு | புத்தி சந்திரன் | உணவு, குடிமைப்பொருள் வழங்கல், நுகர்வோர் பாதுகாப்புத்துறை, விலை கட்டுப்பாடு. அமைச்சரவையில் இருந்து நீக்கப்பட்டுள்ளார்.
அமைச்சரவையில் இருந்து நீக்கப்பட்டுள்ளார். | ஜூன 2011- |
| விளையாட்டு மற்றும் இளைஞர் நலம்
**பள்ளிக் கல்வி மற்றும் விளையாட்டுகள் மற்றும் இளைஞர் நலம்** | என். ஆர். சிவபதி | பள்ளிக் கல்வி, தொல்லியல், விளையாட்டுகள் மற்றும் இளைஞர் நலம், தமிழ் ஆட்சி மொழி மற்றும் தமிழ் பண்பாடு | மே - நவம்பர் 2011
- பிப்ரவரி 27 2013 |
| வணிக வரிகள் மற்றும் பத்திரப்பதிவு, **சுற்றுலா** | எஸ். கோகுல இந்திரா | வணிகவரிகள், பத்திரப்பதிவு, முத்திரைத்தாள் சட்டம்
சுற்றுலா மற்றும் சுற்றுலா வளர்ச்சிக் கழகம் | மே-ஜூன் 2011, ஜூன் 2011- பிப்ரவரி 27 2013 |
| மக்கள் நல்வாழ்வு | மரு. வி. எஸ். விஜய் | மக்கள் நல்வாழ்வு, மருத்துவக் கல்வி மற்றும் குடும்ப நலன் | ---பிப்ரவரி 27, 2013 |  
- மூன்றாவது அமைச்சரவை மாற்றம்-விடுதலை
- மே 2011 அமைச்சரானவர்கள்
- இரண்டாவது அமைச்சரவை மாற்றம்
- நவம்பர் 11, 2011 மாற்றம்
- டிசம்பர்09, 2011 மாற்றம்
- ஜனவரி 27, 2012
- ஜனவரி 27, 2012 தினமணி
- ஜனவரி 26, 2012
- ஐபின்லைவ் பிப்ரவரி 27, 2013 3 அமைச்சர்கள் நீக்கம் மற்றும் சேர்ப்பு
- சென்னை ஆன்லைன் பிப்ரவரி 27, 2013 3 அமைச்சர்கள் நீக்கம் மற்றும் சேர்ப்பு
<noinclude>  
</noinclude>
# லா எசுப்பானியோலா

) மற்றும் டொமினிக்கன் குடியரசு]]
**லா எசுப்பானியோலா** அல்லது லா இஸ்பானியோலா அல்லது லா இச்பானியோலா ( La Española) என்பது கரீபியன் கடலில் உள்ள ஒரு முக்கியமான தீவு ஆகும். கியூபாவிற்கு அடுத்த இரண்டாவது பெரிய தீவு. சுமார் 76,480 ச. கி. பரப்பளவுள்ள இந்த தீவில்தான் இலத்தீன் அமெரிக்க நாடுகளான எயிட்டி மற்றும் டொமினிக்கன் குடியரசு ஆகிய நாடுகள் அமைந்துள்ளன. இந்த தீவை முதலில் கண்டுபிடித்த(1492 & 1493), ஐரோப்பிய பயணி கொலம்பசு ஆவார். அவர் 1492 ஆம் ஆண்டு இந்த தீவை கண்டுபிடித்ததை தொடர்ந்து இந்த தீவு எசுப்பானியர்களால் காலனியாக்கம் செய்யப்பட்டது. 1697 ஆம் ஆண்டு லா எசுப்பானியோலாவின் மேற்கு பகுதி (தற்போதைய எயிட்டி) பிரான்சியர்கள் வசம் சென்றது. இரண்டு நாடுகளை உள்ளடக்கியுள்ள இந்த தீவு கரீபியன் தீவு என்றும் அழைக்கப்படுகிறது.
# பி. சா. சுப்பிரமணிய சாத்திரி

**பி. சா. சுப்பிரமணிய சாத்திரியார்** (பின்னங்குடி சா. சுப்பிரமணிய சாத்திரியார், 29 சூலை 1890 - 20 மே 1978) ஒரு சமக்கிருத, தமிழறிஞர், உரையாசிரியர், மற்றும் பேராசிரியர் ஆவார். தொல்காப்பியத்தை முதன் முதலில் ஆங்கிலத்தில் மொழிபெயர்த்தவர்.
# பி. சா. சுப்பிரமணிய சாத்திரி

## எழுதிய சில நூல்கள்

- தொல்காப்பியச் சொல்லதிகாரக் குறிப்பு, 1930
- தமிழ் துறையில் முதல் முனைவர் பட்டம் (First Ph.D. thesis written about Tamil)] History of Grammatical Theory in Tamil, [1934 (First edition)] 1997 (Reprint), The Kuppuswami Sastri Research Institute, Chennai []
- தொல்காப்பியம் எழுத்ததிகாரம், 1937
# பி. சா. சுப்பிரமணிய சாத்திரி

## மொழிபெயர்ப்புகள்

- தொனிவிளக்கு (தொன்யாலோகம் என்னும் சமசுகிருத நூலின் மொழிபெயர்ப்பு)
# மாரியோ ஒலீவியர்

** மாரியோ ஒலீவியர்** (*Mario Olivier*, பிறப்பு: நவம்பர் 3 1982), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 54 முதல்தர துடுப்பாட்டப் போட்டிகளிலும், 37 ஏ-தர துடுப்பாட்டப் போட்டிகளிலும், ஐந்து இருபது20 போட்டிகளிலும் கலந்து கொண்டுள்ளார். 2004/05 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# மாரியோ ஒலீவியர்

## வெளி இணைப்பு

மாரியோ ஒலீவியர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 12 2011.
# மீள்பார்வை

**மீள்பார்வை** பத்திரிகை 1995 டிசம்பர் முதல் இலங்கையின் தலைநகரான கொழும்பிலிருந்து வெளிவருகிறது. ஆரம்பத்தில் மாதம் ஒருமுறை வெளிவந்த இவ்விதழ், 2007 ஜூலை முதல் மாதம் இருமுறை வெளிவருகிறது.  
மாற்றுச் சிந்தனையையும் புதிய அணுகுமுறையிலான முன்வைப்பையும் பின்பற்றி வரும் மீள்பார்வை, கடந்த 15 வருடங்களாக ஊடகத் தளத்தில் உயிர்ப்புடன் உலா வருகிறது.  
மீள்பார்வை ஊடக மையத்தினால் பயணம், சர்வதேசப் பார்வை, வைகறை ஆகிய காலாண்டு இதழ்களும் வெளியிடப்படுகின்றன. பல நூல்களும் வெளியிடப்பட்டுள்ளன.  
மீள்பார்வை ஊடக மையத்தின் இலத்திரனியல் ஊடகப் பிரிவு இணையம், இறுவட்டுகள், காணொளிகள் உள்ளிட்ட பல வெளியீடுகளை வெளியிட்டு வருகிறது.
# எரிக் ஒலீவியர்

**எரிக் ஒலீவியர்** (*Eric Olivier *, பிறப்பு: நவம்பர் 29 1888, இறப்பு: சூன் 1 1925), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டியில் கலந்து கொண்டுள்ளார். 1908-1911 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# எரிக் ஒலீவியர்

## வெளி இணைப்பு

எரிக் ஒலீவியர் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# சான் நோவாக்

** சான் நோவாக்** (*Sean Nowak *, பிறப்பு: சனவரி 6 1987), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளிலும், 20 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2008/09-2010/11 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# சான் நோவாக்

## வெளி இணைப்பு

சான் நோவாக் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 12 2011.
# டேவிட் நோஸ்வோர்தி

** டேவிட் நோஸ்வோர்தி** (*David Nosworthy*, பிறப்பு: திசம்பர் 25 1967), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 29 முதல்தர துடுப்பாட்டப் போட்டிகளிலும், 14 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1988-1996 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டேவிட் நோஸ்வோர்தி

## வெளி இணைப்பு

சான் நோவாக் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 12 2011.
# இராப்பா நூயீ

**இராப்பா நூயீ** அல்லது **இராப்பநூயீ** மக்கள் என்போர் பசிபிக் பெருங்கடலில் அமைந்துள்ள ஈசுட்டர் தீவைச் சேர்ந்த பழங்குடியினர். ஈசுட்டர் தீவின் மக்கள் தொகையில் 60 விழுக்காட்டினரான இவர்கள் இராப்பா நூயீ மொழியைப் பேசுகின்றனர். இச்சுட்டர் தீவில் இப்பொழுதும் இருக்கும், கற்களால் செய்த 887 மிகப்பெரிய முகங்களை, "மோவாயி" (Moai) என்று அழைக்கப்படும் சொல் இந்த இராப்பா நூயீ மொழிச்சொல்லே. 2002 ஆம் ஆண்டு மக்கள் தொகைக் கணக்கெடுப்பின் படி மொத்தம் 3,304 இராப்பா நூயீ மக்கள் இருந்தனர்.  
இம் மக்களின் முக்கிய வருமானம் சுற்றுலா மூலமே ஈட்டப்படுகிறது. சிலி நாட்டுக் குடிமக்களாகிய இவர்கள் தங்களுக்கு சுய நிர்ணய உரிமை கேட்டுப் போராடி வருகிறார்கள்.  
en:Rapa nui
# கிறிஸ்டோ நிவூட்

** கிறிஸ்டோ நிவூட்** (*Christo Niewoudt*), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 2006 ல், முதல்தர துடுப்பாட்டப் போட்டியில் பங்குகொண்டார்.
# கிறிஸ்டோ நிவூட்

## வெளி இணைப்பு

கிறிஸ்டோ நிவூட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 12 2011.
# ரவெனொர் நிக்கல்சன்

** ரவெனொர் நிக்கல்சன்** (*Ravenor Nicholson*, பிறப்பு: அக்டோபர் 6 1943), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 20 முதல்தர துடுப்பாட்டப் போட்டிகளில் கலந்து கொண்டுள்ளார். 1965 - 1969 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரவெனொர் நிக்கல்சன்

## வெளி இணைப்பு

ரவெனொர் நிக்கல்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 12 2011.
# கிறிஸ்தோபர் ரொபர்ட் நிக்லோசன்

** கிறிஸ்தோபர் ரொபர்ட் நிக்லோசன்** (*Christopher Robert Nicholson*, பிறப்பு: பிப்ரவரி 5 1945), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் போட்டிகளிலும் கலந்து கொண்டுள்ளார். 1966/67-1978/79 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கிறிஸ்தோபர் ரொபர்ட் நிக்லோசன்

## வெளி இணைப்பு

கிறிஸ்தோபர் ரொபர்ட் நிக்லோசன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 12 2011.
# ஓசி நியூட்டன் - தாம்சன்

**ஓசி நியூட்டன்-தாம்சன்** (*Ossie Newton-Thompson*, பிறப்பு: திசம்பர் 2 1920, இறப்பு: ஏப்ரல் 3 1974), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளிலும், ஏ-தர துடுப்பாட்டப் போட்டிகளிலும் கலந்து கொண்டுள்ளார்.
# ஓசி நியூட்டன் - தாம்சன்

## வெளி இணைப்பு

ஓசி நியூட்டன் - தாம்சன் - ஆங்கில விக்கிபீடியாவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 27, 2012.
# சிஃபோ மஷேல்

** சிஃபோ மஷேல்** (*Sipho Mashele *, பிறப்பு: சனவரி 22 1987), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். 2006/07 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# சிஃபோ மஷேல்

## வெளி இணைப்பு

சிஃபோ மஷேல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 12 2011.
# உஜேஷ் ரன்ச்சோட்

** உஜேஷ் ரன்ச்சோட்** (*Ujesh Ranchod*, பிறப்பு: மே 17 1969 ), சிம்பாப்வே அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிகளிலும் , மூன்று ஒருநாள் பன்னாட்டுத் துடுப்பாட்டப் போட்டிகளிலும் 23 முதல்தர துடுப்பாட்டப் போட்டிகளிலும், எட்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1993 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 - 1993 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# உஜேஷ் ரன்ச்சோட்

## வெளி இணைப்பு

உஜேஷ் ரன்ச்சோட்- கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# உபின் தீவு

**புலாவ் உபின்** என்பது சிங்கப்பூர் நாட்டில் உள்ள இரண்டாவது பெரிய தீவு ஆகும். சிங்கபூரின் வடகிழக்கில் சுமார் 10.19 சதுர கி.மீ பரப்பளவில் இருக்கும் இந்தத் தீவில் ஒரு காலத்தில் கிரானைட் சுரங்கங்கள் இருந்தன. 1960 ஆம் ஆண்டுகளில் இங்கு ஆயிரக்கணக்கான மக்கள் வசித்து வந்தனர். இந்தத் தீவு இதன் இயற்கை வளங்ககளுக்காக மிகவும் பிரபலமானது. சிங்கப்பூரில் இன்றும் வளர்ச்சி அடையாத கிராமப் பகுதி இது ஒன்றே.
# உபின் தீவு

## பெயர்க் காரணம்

மலாய் மொழியில் *புலாவ் உபின்* என்ற வார்த்தைக்கு கிரானைட் தீவு என்று பொருள். ஜாவாநியர்களின் மொழியில் உபின் எட்ரால் சதுரமாக்கப் பட்ட கற்கள் என்று பொருள். ஒருகாலத்தில் தரைகளில் பதிக்கப்பட்ட இந்தத் தீவின் கற்கள் சுபின் என்று அழைக்கப்பட்டு அதுவே மருவி உபின் ஆனது என்றும் கூறுவர். ஹோக்கெயின் மொழியில் இந்தத் தீவை கல் மலை என்று பொருள் தரும் ''ஸிஒஹ் ஸுஆ' என்று அழைத்தனர்.
# உபின் தீவு

## உரைக்கூற்று

இந்தத் தீவை பற்றி செவிவழிச் செய்தியாக கூறப்படும் கதையில், ஒருநாள் ஒரு யானை, பன்றி மற்றும் ஒரு தவளை ஆகிய மூன்றும் சிங்கப்பூர் தீவில் இருந்து அதன் மருகரையான ஜோஹோருக்கு( தற்பொழுதுள்ள மலேசியா), நீந்திச் செல்ல வென்டும், அதில் தோற்போர் கல்லாக மாறுவர் என்ற நிபந்தனையுடன் நீந்தத் தொடங்கினர். பலத்த போராட்டத்திற்கு பின் மூவராலும் மறு கரையை அடைய முடியவில்லை. இதில் யானையும், பன்றியும் புலாவ் உபின் தீவாக மாறியதாகவும் , தவளை மற்றொரு தீவான புலாவ் செகுடு என்று அழைக்கப்படும் தவளை தீவாக ஆனது என்றும் கூறுவர்.
# உபின் தீவு

## வரலாறு

புலாவ் உபின் தீவு முதன்முதலில் 1828 ஆம் ஆண்டு பிராங்க்ளின் மற்றும் பிலிப் ஜாக்சன் ஆகியோரால் உருவாக்கப்பட்ட வரைபடத்தில் புளோ ஒபின் என்ற பெயரில் இருந்தது
# சுரங்கங்கள்

பிரித்தானியர்கள் சிங்கப்பூரை ஆண்ட காலம் தொட்டே இந்தத் தீவின் கிரானைட்டுகள் மிகவும் பிரபலமாகும். இந்த மலையில் உள்ள குகைகள், முகுடுகள் , உயர்ந்து வளர்ந்து நிற்கும் பாறைகள் என்று பார்ப்பதற்கு அழகாக இருந்த காரணத்தினால் இதை 1850 ஆம் ஆண்டு ஜான் டர்ன்பால் தாம்சன் என்பவர் ஓவியமாக வரைந்துள்ளார்.  
இங்கு இருந்து எடுத்துச் செல்லப்பட்ட கற்கள் பெத்ரா ப்ரான்கா தீவில் உள்ள கலங்கரை விளக்கம் கட்டுவதற்கும், சிங்கப்பூர்-ஜோஹூர் தரைப்பாலம் அமைப்பதற்கும் பயன்படுத்தப்பட்டன. 1970 வாக்கில் மூடப்பட்ட இந்த சுரங்கங்கள் இன்று மீண்டும் காடுகளாக மாறிவிட்டன. இங்கு வாழ்த்த மக்களும் மத்திய தீவிற்கு குடிபெயர்ந்து விட்டனர்.  
சுரங்கத்தொழில் அல்லாது இங்கு விவசாயம் மற்றும் மீன்பிடி தொழில்களும் செய்யப்பட்டன.
# சுரங்கங்கள்

## மக்கள் குடியேற்றம்

1880 ஆம் ஆண்டு கல்லாங் ஆற்றுப்படுகையில் வசித்த மலாய் இன மக்கள் எண்டுட் செனின் என்பவர் தலைமையில் இந்தத் தீவிற்கு குடிபெயர்ந்ததாக கூறப்படுகிறது. முன்பிருந்த பல காம்பூங்கள் அந்த இடத்தின் சீற்றத்தை வைத்தோ அல்லது அங்கு முதல் குடியேறியவரின் பெயரை வைத்தோ அழைக்கப்பட்டது.  
லேமன் என்பவர் வசித்த இடம் கம்போங் லேமன் ஆனது, ஜாவா என்ற சிங்கப்பூரார் வசித்த இடம் காம்போங் சிக் ஜாவா என்றானது. ஜெளுடோங் மரம நிறைத்த சாங்கி பகுதியில் இருந்து வந்து குடியேறியவர்கள் வசித்த இடம் கம்போங் ஜெளுடோங் ஆனது.  
பின் கியாங் பள்ளி இங்கு 1952 ஆம் ஆண்டு தொடங்கப்பட்டது. சுமார் 400 மாணவர்கள் படித்த இந்தப் பள்ளி தொத்தடக்கத்தில் அங்குள்ள வாயாங் கலையரங்கத்தில் நடந்தது. பின்னர் மக்கள் இந்தத்தீவை விட்டு வெளியேறத் தொடங்கியவுடன் 1985 ஆம் ஆண்டு இந்த பள்ளி மூடப்பட்டு, 2000 ஆம் ஆண்டு முற்றிலுமாக இடிக்கப்பட்டுவிட்டது. இந்தத் தீவில் 1956 தொடங்கி 1970 வரை ஒரு தனியார் மலாய் பள்ளியும் நடந்து வந்தது.  
1967ஆம் ஆண்டு இங்குள்ள காம்போங் பாஹ்ரு மட்டும் காம்போங் நூர்தீன் ஆகிய கிராமங்களுக்கு இடையே சுமார் 30 ஹெக்டேர் நிலப்பரப்பில் தேசிய காவலர் பயிற்சி மையம் தொடங்கப்பட்டது.
# சுரங்கங்கள்

## தற்போதைய நிலை

புலாவ் உபின் தீவு சிங்கப்பூர் நாட்டிலேயே, கான்க்ரீட் கட்டிடங்களும், தார் சாலைகளும் இல்லாத இயற்கையான ஒரே இடமாகும். பழமையான கம்போங் வாழ்க்கை இன்றளவும் இந்த தீவில் இருந்து வருகிறது. இந்த தீவிலும் வீடுகளை கட்டி அதில் மக்களை குடியமர்த்தி, கடல் வழியே தொடர் வண்டி சேவையும் தொடங்க அரசாங்கம் பல வருடங்களாக திட்டமிட்டு வருகிறது. ஆனால் இயற்கையான அழகை விரும்புபவர்கள் இதை எதிர்க்கின்றனர்.  
2007 ஆம் ஆண்டு இந்தோனேசியா அரசு கிரானைட் ஏற்றுமதிக்கு கட்டுப்பாடுகள் விதித்தமையால், சிங்கபூர் அரசு மீண்டும் இங்கு சுரங்கங்கள் அமைக்க திட்டமிட்டு உள்ளது.
# இருவாயன் பாதிகாப்பு திட்டம்

தேசிய பல்லுயிர்மக் கழகம், மற்றும் நன்யாங் தொழில்நுட்ப பல்கலைக்கழகம் ஆகியவை இணைந்து இந்தத் தீவில் இருவாயன் பறவைகள் பற்றிய ஆராய்ச்சியை மேற்கொண்டு வருகின்றனர். முன்பு இந்தத் தீவை விட்டு முற்றிலுமாக சென்று விட்ட இந்தப் பறவைகள் இப்பொழுது மீண்டும் இங்கு காணப்படுவதால் இவற்றில் அரசு மிகவும் அக்கறை காட்டிவருகிறது. பொதுவாக இருவாயன் பெண் பறவைகள் மரப்பொந்துகளில் முட்டையிடுவதால் அதற்கேற்ப இங்கு பொந்துகள் இல்லாத காரணத்தாலும் இந்தத் தீவில் செயற்கை மரப்பொந்துகள் வைக்கப்பட்டுள்ளன. இதில் பொருத்தப்பட்டுள் புகைப்படக் கருவிகள், இந்த பறவைகள் பற்றி மேலும் தெரிந்து கொள்ள உதவுகிறது.
# கடற்குதிரை கண்காணிப்பு திட்டம்

2009 ஆம் ஆண்டு மே மாதம் முதல், தேசிய பல்லுயிர்மக் கழகம், தேசிய பூங்கா வாரியம் ஆகியவற்றின் தொண்டூழியர்கள் இணைந்து இங்கு கடல் குதிரையின் வாழ்வாதாரத்தைப் பற்றி ஆராய்ச்சி மேற்கொள்கின்றனர். கடற்குதிரை பாதுகாப்பு திட்டத்தின் கீழ் இங்கு அவற்றின் எண்ணிக்கை , வளர்ச்சி மற்றும் குழாய்மீன்கள் பற்றியும் ஆராய்ச்சி நடைபெறுகிறது.
# கடற்குதிரை கண்காணிப்பு திட்டம்

## இடஞ்சார்ந்த சுற்றுலாக்கள்

பல வருடங்களாக சிங்கப்பூர் மக்களின் மனம் கவர்ந்த இயக்கி தீவாக இந்த இடம் உள்ளது. அதிகப்படியான மக்கள் தங்கள் கோடைகால முகாம்களுக்கு இந்தத் தீவை பயன்படுத்துகின்றனர். இதனால் இங்கு வரும் சுற்றுலா பயணிகளின் எண்ணிக்கை அதிகரித்து வருகிறது.  
இங்குள்ள செக் ஜாவா என்ற இடத்தில உள்ள 5000 ஆண்டுகள் பழமைவாய்ந்த பவளப்பாறைகள் மிகவும் பிரசித்தம். அதைச்சார்ந்து வாழும் உயிரினங்களும் இங்கு அதிகம்.  
மின்சார வசதியில்லாத இந்தத் தீவில், தீசல் எண்ணெய் கொண்டு இயங்கும் மின் இயற்றிகளால் மின்சாரம் தயாரிக்கப்படுகிறது. இது போன்ற காலத்தில் பிறந்த சிங்கப்பூரர்கள் தங்கள் வாழ்க்கையை விளக்க தங்கள் குழந்தைகளை இங்கு அழைத்து வருகின்றனர். இதைக் காலத்தை பின்சென்று பார்க்கும் ஒரு இடமாக எல்லோரும் கருதுகின்றனர்.  
இந்தத் தீவில் அதிக இடங்கள் அதிகத் தொலைவில் இருப்பதால் இங்கு வாடகைக்கு கிடைக்கும் மிதிவண்டிகளை எல்லோரும் பயன்படுத்துகின்றனர்.
# கடற்குதிரை கண்காணிப்பு திட்டம்

## இங்கு செல்ல

சிங்கப்பூரின் சாங்கி பயணிகள் படகு தளத்தில் இருந்து இங்கு செல்ல நிறைய படகுகள் உள்ளன. ஒவ்வொரு படகும் 12 பேர்வரை ஏற்றி செல்கின்றனர். ஒருவருக்கு சுமார் 2 வெள்ளி முதல் 2.50 வெள்ளி வசூலிக்கப்படுகிறது. ஒரு படகு நிரம்பும் வரை அதில் உள்ள அனைவரும் காத்திருக்க வேண்டும். இந்தக் காத்திருப்பை விரும்பாதோர் 30 வெள்ளி செலுத்தி அந்த படகை முழுவதுமாக பயன்படுத்திக்கொள்ளலாம்.
# எருமையூர்

எருமையூர் ‘எருமை இருந்தோட்டி’ எனச் சங்கப்பாடல்களில் போற்றப்படுகிறது. இது பிற்காலத்தில் மைசூர் என்று வடமொழிப் பெயராக மாறியது  
எருமை இருந்தோட்டி (போல்) எள்ளீயும் காளை என் வளைக்கையைத் தன் மணிக்கையால் தொட்டு இழுத்துத் தன் தலைமேல் வைத்துச் சத்தியம் செய்தான்  
இருந்தோட்டி என்பது பெருமலையாகிய தொட்டபெட்டா. அதன் அரசன் அரசன் எருமையூரன் பாடலில் எருமை எனக் குறிப்பிடப்பட்டுள்ளான்.  
இன்றும் எருமை மாடுகள் மிகுந்திருக்கும் ஊர் இது. சங்ககாலத்திலும் இவ்வூரில் எருமை மாடுகள் மிகுதியாக இருந்தமையால் இவ்வூரை எருமையூர் என்றனர்.  
ஒரு கோட்பாடு அது எருமை என்னும் சொல் ‘மை’ என்னும் சொல்லாலும் குறிக்கப்படும். எனவே எருமையூர் மையூர் என்னும் சொல்லாலும் வழங்கப்பட்டுவந்தது.  
மையூர் கிழான் இளஞ்சேரல் இரும்பொறை என்னும் சேர அரசன் இவனைத் தன் புரோகித அமைச்சனாக அமர்த்திக்கொண்டான்.  
எருமையூரன் தலையாலங்கானப் போரில் நெடுஞ்செழியனிடம் தோற்றோடிய எழுவர் கூட்டணியில் ஒருவன்
# எருமையூர்

### எருமைநாடு

சித்தன்னவாசல் கல்வெட்டு **எருமை நாடு** பற்றி குறிப்பிடப்பட்டுள்ளது. இது மைசூரின் பழைய பெயர் என்று ஐராவதம் மகாதேவன் குறிப்பிட்டுள்ளார்.